stanford-oval/wikipedia huggingface dataset:
ไมโครซอฟต์ ซิลเวอร์ไลต์
ดูเพิ่ม

Windows Presentation Foundation
ดอตเน็ตเฟรมเวิร์ก
Adobe Flash
แหล่งข้อมูลอื่น

เว็บไซต์อย่างเป็นทางการ
ไมโครซอฟท์ส่งซิลเวอร์ไลท์ชนแฟลชจากอะโดบี เก็บถาวร 2007-07-02 ที่ เวย์แบ็กแมชชีน ข่าวจากผู้จัดการ
ไมเคิล ดักลาส

| ไมเคิล ดักลาส |
| --- | --- |

สารนิเทศภูมิหลัง
เกิด:  (1944-09-25) 25 กันยายน ค.ศ. 1944 (80 ปี) ไมเคิล เคิร์ก ดักลาส New Brunswick, New Jersey, U.S.
คู่สมรส: Diandra Luker (1977-2000) Catherine Zeta-Jones (2000-ปัจจุบัน)
อาชีพ: นักแสดง โปรดิวเซอร์
ปีที่แสดง: 1966–ปัจจุบัน
รางวัล
ออสการ์: Best Picture 1975 One Flew Over the Cuckoo's Nest   Best Actor 1987 Wall Street
ลูกโลกทองคำ: Best Motion Picture - Drama 1975 One Flew Over the Cuckoo's Nest   Best Actor - Motion Picture Drama 1987 Wall Street   Cecil B. DeMille Award 2004 Lifetime Achievement
แบฟตา: Best Film 1975 One Flew Over the Cuckoo's Nest
ซีซาร์: Honorary César 1998 Lifetime Achievement
ไมเคิล เคิร์ก ดักลาส (อังกฤษ: Michael Kirk Douglas) เกิดเมื่อวันที่ 25 กันยายน ค.ศ. 1944 เป็นนักแสดง โปรดิวเซอร์ ชาวอเมริกัน มีผลงานทางภาพยนตร์และโทรทัศน์ ดักลาสปรากฏบนจอโทรทัศน์ครั้งแรก ในละครดรามาอาชญากรรมยุคทศวรรษ 1970 เรื่อง The Streets of San Francisco รับบทบาทเล่นตั้งแต่ปี 1972-1976 ดักลาสได้รับ รางวัลเอมมี 1 สมัย, รางวัลลูกโลกทองคำ 1 สมัย และ รางวัลออสการ์ 2 สมัย จากการเป็นผู้สร้างภาพยนตร์ปี 1975 เรื่อง One Flew Over the Cuckoo's Nest  และ อีกครั้งในฐานะนักแสดงจากบทบาทเรื่อง Wall Street
เขาเป็นบุตรชายคนโตของ เคิร์ก ดักลาส และ ไดอาน่า ดิลล์ ดักลาสสำเร็จการศึกษาศิลปศาสตรบัณฑิตสาขาการละครจากมหาวิทยาลัยแคลิฟอร์เนีย ซานตาบาร์บารา บทบาทการแสดงในช่วงแรกของเขามีมากมายรวมถึงภาพยนตร์ ละครเวที และการผลิตรายการโทรทัศน์ ดักลาสประสบความสำเร็จเป็นครั้งแรกในการแสดงของเขาในซีรีส์ทางโทรทัศน์เรื่อง The Streets of San Francisco ของสถานี ABC ซึ่งทำให้เขาได้รับการเสนอชื่อเข้าชิงรางวัลเอมี (Emmy Award) ติดต่อกันสามครั้ง ในปี 1975 ดักลาสได้ผลิตภาพยนตร์เรื่อง One Fly Over the Cuckoo's Nest โดยได้รับสิทธิ์จากนิยายของ Ken Kesey ภาพยนตร์เรื่องนี้ได้รับเสียงวิจารณ์วิจารณ์และได้รับความนิยมและได้รับรางวัลออสการ์สาขาภาพยนตร์ยอดเยี่ยม ทำให้ดักลาสได้ออสการ์เป็นครั้งแรกในฐานะหนึ่งในผู้อำนวยการสร้างภาพยนตร์เรื่องนี้ ในช่วงเวลาต่อมาดักลาสได้ผลิตภาพยนตร์เช่น The China Syndrome (1979) และ Romancing the Stone (1984) เขาได้รับรางวัลลูกโลกทองคำสาขาภาพยนตร์ยอดเยี่ยม - ดนตรีหรือตลกจาก Romancing the Stone ซึ่งเขาได้ร่วมแสดงด้วย
หลังจากกลับมารับบทเป็น แจ็ค โคลตัน ในภาพยนตร์ภาคต่อเรื่อง The Jewel of the Nile ในปี 1985 ซึ่งเขาเคยอำนวยการสร้างด้วยและร่วมแสดงในละครเพลงเรื่อง A Chorus Line (1985) และ ภาพยนตร์ระทึกขวัญจิตวิทยาเรื่อง Fatal Attraction (1987) ดักลาสได้รับเสียงชื่นชมในบทบาทของ Gordon Gekko ใน Wall Street ของ โอลิเวอร์ สโตน (1987) ซึ่งทำให้เขาได้รับรางวัลออสการ์สาขานักแสดงนำชายยอดเยี่ยม เขากลับมารับบทในภาคต่อของภาพยนตร์ Wall Street  ในเรื่อง Wall Street: Money Never Sleeps (2010)
ประวัติ

ดักลาสเกิดในนิวบรันสวิก รัฐนิวเจอร์ซีย์ เป็นบุตรคนแรกของนักแสดง เคิร์ก ดักลาส (1916–2020) และ Diana Dill (1923–2015) พ่อแม่ของเขาพบกันที่สถาบันสอนการแสดง American Academy of Dramatic Arts
พ่อของเขาเป็นชาวยิว และ เกิดที่ Issur Danielovitch ปู่ย่าตายายของไมเคิลเป็นผู้อพยพจากชาวูซี (ตอนนี้คือส่วนหนึ่งของเบลารุส) แม่ของเขามาจากเดวอนเชียร์แพริช เบอร์มิวดา และ มีเชื้อสายอังกฤษ ไอริช สก็อตแลนด์ เวลส์ ฝรั่งเศส เบลเยียม และ ดัตช์ ลุงของดักลาสเป็นนักการเมืองนามว่า Sir Nicholas Bayard Dill และปู่ของดักลาสคือ พันโท ทอมัส ทำหน้าที่เป็นอัยการสูงสุดแห่งเบอร์มิวดาในฐานะสมาชิกรัฐสภาแห่งเบอร์มิวดา (MCP) และเป็นผู้บัญชาการกองปืนใหญ่แห่งเบอร์มิวดา ดักลาสมีน้องชายหนึ่คนได้แก่ โจเอล ดักลาส (เกิดปี 1947) และพี่ชายต่างมารดาสองคนคือ ปีเตอร์ ดักลาส (เกิด 1955) และ เอริก ดักลาส (เกิด 1958-2004) จากแม่เลี้ยงของเขา (แอนน์ บายเดนส์)
ดักลาสเข้าเรียนที่โรงเรียน Allen-Stevenson ในนิวยอร์กซิตี้, โรงเรียน Eaglebrook ในเมืองเดียร์ฟิลด์ รัฐแมสซาชูเซตส์ และ โรงเรียนเตรียมอุดมศึกษา Choate (ปัจจุบันคือ Choate Rosemary Hall) ในเมืองวอลลิงฟอร์ด รัฐคอนเนตทิคัต เขาได้รับปริญญาตรีสาขาการละครจากมหาวิทยาลัยแห่งแคลิฟอร์เนียซานตาบาร์บาราในปี 1968 ซึ่งเขาเป็นประธานกิตติมศักดิ์ของสมาคมศิษย์เก่า UCSB เขาเรียนการแสดงกับ Wynn Handman ที่สถาบัน The American Place Theatre ในนิวยอร์กซิตี้
ในปี 1980 ดักลาสประสบอุบัติเหตุร้ายแรงจากการเล่นสกีซึ่งทำให้อาชีพการแสดงของเขาต้องหยุดชะงักไปเป็นเวลาสามปี และ เมื่อวันที่ 17 กันยายน ในปี 1992 เขาเข้ารับการรักษาโรคพิษสุราเรื้อรังเป็นเวลา 30 วันที่ศูนย์บำบัดเซียร์ราทูซอน
อาชีพนักแสดง > ช่วงเริ่มต้น

บทบาทครั้งแรกของดักลาสคือการปรากฎตัวในละครพิเศษเรื่อง The Experiment ในปี 1969 ของ CBS Playhouse ไมเคิล ดักลาสเริ่มต้นอาชีพนักแสดงอย่างเป็นทางการในช่วงปลายทศวรรษ 1960 และต้นทศวรรษ 1970 โดยปรากฏตัวในภาพยนตร์ที่ไม่ค่อยมีใครรู้จัก เช่น Hail, Hero!, Adam At 6.00 น. และ Summertree การแสดงของเขาใน Hail และ Hero! ทำให้เขาได้รับการเสนอชื่อเข้าชิงรางวัลลูกโลกทองคำสาขานักแสดงหน้าใหม่ฝ่ายชายที่มีผลงานดีที่สุด ในช่วงปลายปี 1969 เขาได้ก่อตั้งบริษัทผลิตภาพยนตร์ของตนเองที่ชื่อว่า Bigstick Productions
บทบาทสำคัญครั้งแรกของเขาคือละครโทรทัศน์เรื่อง The Streets of San Francisco ตั้งแต่ปี 1972 ถึงปี 1976 ซึ่งเขาได้แสดงร่วมกับ คาร์ล มัลเดน ดักลาสกล่าวในภายหลังว่ามัลเดนกลายเป็น "พี่เลี้ยง" และเป็นคนที่เขา "ชื่นชมและรักอย่างสุดซึ้ง" ทั้งคู่มีความสัมพันธ์อันยาวนานจนกระทั่งมัลเดนเสียชีวิตในวันที่ 1 กรกฎาคม ปี 2009 โดย ในปี 2004 ดักลาสได้มอบรางวัล Monte Cristo Award ให้กับมัลเดน ณ โรงละคร Eugene O'Neill Theatre Center ในเมืองวอเตอร์ฟอร์ด
ในปี 1975 ดักลาสได้รับลิขสิทธิ์สร้างภาพยนตร์จากนวนิยายเรื่อง One Flew Over the Cuckoo's Nest จากบิดาของเขา โดยดัลสาสต้องการตั้งชื่อภาพยนตร์ตามชื่อนวนิยายดังกล่าว โดย เคิร์ก ดักลาสพ่อของเขาหวังที่ร่วมแสดงเป็นตัวละคร McMurphy ด้วยตัวเขาเอง โดยได้เคยแสดงในเวอร์ชันละครเวทีมาแล้วก่อนหน้านี้ แต่ ดักลาสลูกชายของเขากล่าวว่าเขาแก่เกินไปสำหรับบทนี้ และ บทบาทดังกล่าวตกเป็นของ แจ็ค นิโคลสัน ผู้ได้รับรางวัลออสการ์สาขานักแสดงนำชายยอดเยี่ยม ซึ่งดักลาสได้รับรางวัลออสการ์สาขาภาพยนตร์ยอดเยี่ยมจากการผลิตภาพยนตร์
หลังจากสิ้นสุดการแสดงใน The Streets of San Francisco ในปี 1976 ดักลาสได้รับบทเป็นแพทย์ในโรงพยาบาลในภาพยนตร์ระทึกขวัญแนววิทยาศาสตร์เรื่อง Coma (1978) และ ในปี 1979 เขารับบทเป็นนักวิ่งมาราธอนที่มีปัญหาส่วนตัวในเรื่อง Running ในปี 1979 เขาได้เป็นอำนวยการสร้างและร่วมแสดงในภาพยนตร์ The China Syndrome ซึ่งเป็นภาพยนตร์ดรามาที่ร่วมแสดงโดย Jane Fonda และ Jack Lemmon มีเนื้อหาเกี่ยวกับอุบัติเหตุโรงไฟฟ้านิวเคลียร์ โดยภาพยนตร์เรื่องนี้ถือเป็น "หนึ่งในภาพยนตร์ฮอลลีวูดที่ดีที่สุดแห่งปี 1970"
อาชีพนักแสดง > โด่งดังและประสบความสำเร็จในฮอลลีวูด

อาชีพการแสดงของดักลาสได้รับความนิยมอย่างมากฮอลลีวูดเมื่อเขาสร้างและร่วมแสดงในภาพยนตร์ตลกแนวผจญภัยแนวโรแมนติกปี 1984 เรื่อง Romancing the Stone และ ทำให้ผู้กำกับ โรเบิร์ต เซเมคิส ประสบความสำเร็จในบ็อกซ์ออฟฟิศเป็นครั้งแรก ภาพยนตร์เรื่องนี้ยังแสดงนำแสดงโดย แดนนี่ เดวิโต เพื่อนของดักลาส พวกเขามีความสนิทสนมกันเนื่องจากเคยแชร์อพาร์ตเมนต์ร่วมกันในช่วงทศวรรษ 1960 โดยอีกหนึ่งปีต่อมาภาพยนตร์เรื่องนี้ก็มีภาคต่อคือ The Jewel of the Nile ซึ่งเขาร่วมสร้างด้วยอีกเช่นเคย
ปี 1987 ดักลาสได้แสดงในภาพยนตร์ระทึกขวัญ Fatal Attraction ร่วมกับ เกล็นน์ โคลส ในปีเดียวกันนั้นเอง เขาเล่นเป็นเจ้าพ่อนามว่า Gordon Gekko ใน Wall Street ของ โอลิเวอร์ สโตน ซึ่งเขาได้รับรางวัลออสการ์สาขานักแสดงนำชายยอดเยี่ยม เขากลับมารับบทเป็นตัวละคร Gekko อีกคร้งในภาคต่อชื่อว่า Wall Street: Money Never Sleeps ในปี 2010 ซึ่งกำกับโดยสโตนด้วย
ดักลาสแสดงในภาพยนตร์ปี 1989 เรื่อง The War of the Roses ซึ่งนำแสดงโดย Kathleen Turner และ Danny DeVito ด้วย ในปี 1989 เขาได้แสดงในละครอาชญากรรมระดับนานาชาติเรื่อง Black Rain ของ ริดลีย์ สก็อตต์ ประกบคู่ แอนดี้ การ์เซียและเคท แคปชอว์; ภาพยนตร์เรื่องนี้ถ่ายทำในเมืองโอซากะ ประเทศญี่ปุ่น
ในปี 1992 ดักลาสได้รับบทบาทนักแสดงที่ประสบความสำเร็จอีกครั้งเมื่อเขาปรากฏตัวร่วมกับ ชารอน สโตน ในภาพยนตร์ Basic Instinct ภาพยนตร์เรื่องนี้ทำรายได้ทะลุบ็อกซ์ออฟฟิศและจุดชนวนให้เกิดการโต้เถียงเกี่ยวกับไบเซ็กชวลและเลสเบี้ยนในวงกว้าง ในปี 1994 ดักลาส และ เดมี มัวร์ ได้แสดงในภาพยนตร์เรื่อง Disclosure โดยมีเนื้อหาเกี่ยวกับการล่วงละเมิดทางเพศ โดยที่ดักลาสแสดงเป็นผู้ชายที่ถูกเจ้านายคนใหม่รังแก ภาพยนตร์ยอดนิยมอื่น ๆ ที่เขาแสดงในช่วงทศวรรษนี้ ได้แก่ Falling Down, The American President, The Ghost and the Darkness, The Game (กำกับโดย David Fincher) และ A Perfect Murder ในปี 1998 ดักลาสได้รับรางวัลคริสตัลสำหรับผลงานที่โดดเด่นที่เทศกาลภาพยนตร์นานาชาติคาร์โลวี วารี
ในปี 2000 ดักลาสได้แสดงในภาพยนตร์ดรามาของ สตีเวน โซเดอร์เบิร์ก เรื่อง Traffic ประกบคู่กับ เบนิซิโอ เดล โตโร และ ภรรยาในอนาคตของเขา "แคทเธอรีน ซีตา-โจนส์" ในปีเดียวกันนั้นเอง เขายังได้รับเสียงวิจารณ์ชื่นชมจากบทบาทของเขาใน Wonder Boys ในฐานะศาสตราจารย์และนักประพันธ์ที่ทุกข์ทรมานจากปัญหาต่างๆ เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยมและรางวัลบาฟตาสาขานักแสดงนำชายยอดเยี่ยม
ชีวิตส่วนตัว > ความสัมพันธ์

หลังจากการถ่ายทำภาพยนตร์เรื่อง Summertree ในปี 1971 ดักลาสเริ่มออกเดทกับนักแสดงหญิง Brenda Vaccaro ความสัมพันธ์ของทั้งคู่จบลงในปีที่ 6 หลังจากนั้น
ในเดือนมีนาคม ปี 1977 ดักลาส ซึ่งในขณะนั้นอายุ 32 ปี ได้แต่งงานกับ ไดแอนดรา ลูเกอร์ วัย 19 ปี ลูกสาวของนักการทูตชาวออสเตรีย พวกเขามีลูกชายคนหนึ่งชื่อคาเมรอนเกิดในปี 1978 ในปี 1995 ไดแอนดราได้ฟ้องหย่าดักลาสและได้รับเงินรางวัล 45 ล้านดอลลาร์ตามข้อตกลงในการหย่า
ดักลาสแต่งงานกับนักแสดงหญิงชาวเวลส์ แคเธอรีน ซีตา-โจนส์ เมื่อวันที่ 18 พฤศจิกายน ค.ศ. 2000 ทั้งคู่เกิดเมื่อวันที่ 25 กันยายนเหมือนกัน แม้ว่าจะห่างกัน 25 ปี ซีตา-โจนส์กล่าวว่าเมื่อพวกเขาพบกันในเมือง Deauville ประเทศฝรั่งเศส ดักลาสกล่าวว่า "ฉันต้องการเป็นพ่อของลูก ๆ ของคุณ" พวกเขามีลูกสองคน ลูกชาย Dylan Michael (เกิด 8 สิงหาคม ปี 2000) และ ลูกสาว Carys Zeta (เกิด 20 เมษายน ปี 2003)
ในเดือนสิงหาคม 2013 นิตยสาร People รายงานว่า ดักลาส และ ซีตา-โจนส์ ได้แยกกันอยู่ตั้งแต่เดือนพฤษภาคม 2013 แต่ไม่ได้ดำเนินการทางกฎหมายใดๆต่อการหย่าร้าง ต่อมา มีรายงานเมื่อวันที่ 1 พฤศจิกายน 2013 ว่าทั้งคู่ได้คืนดีกันแล้ว และ ซีตา-โจนส์ได้ย้ายกลับเข้าไปในอพาร์ตเมนต์ในนิวยอร์ก
ไม่มีสิ่งใด

"ไม่มีสิ่งใด" หรือ "ไม่มีอะไร" เป็นสรรพนามที่หมายถึงการไม่มีอยู่ของสิ่งใด ๆ ในการใช้ทางเทคนิค "ไม่มีสิ่งใด" (อังกฤษ: nothing) หมายถึงสิ่งใด ๆ ที่ไม่สำคัญ ไม่น่าสนใจ ไม่มีค่า ไม่เกี่ยวข้อง หรือไม่โดดเด่น ความไม่มีอะไร (nothingness) เป็นสถานะของการไม่มีสิ่งใด การไม่มีอยู่ของสิ่งใด ๆ หรือคุณสมบัติของการไม่มีสิ่งใด
ไมเคิล แจ็กสัน ดิสอีสอิต (อัลบั้ม)

ไมเคิล แจ็กสัน ดิสอีสอิต (อังกฤษ: Michael Jackson's This Is It) หรือเรียกสั้นๆว่า ดิสอีสอิต (อังกฤษ: This Is It) เป็นอัลบั้มมรณกรรมซาวด์แทร็กบรรจุ 2 แผ่น โดยศิลปินอเมริกันบันทึกไว้ ไมเคิล แจ็กสัน วางจำหน่ายโดย อีพิก เมื่อวันที่ 12 ตุลาคม ค.ศ. 2009 ซึ่งเพลง "This Is It" ได้ออกวางจำหน่ายมาก่อนหน้านี้พร้อมกับ 6 เพลงอาคิโอะที่บันทึกโดย ไมเคิล แจ็กสัน อัลบั้มนี้ได้ออกวางจำหน่ายมาพร้อมกับภาพยนตร์เรื่องไมเคิล แจ็กสัน ดิส อิส อิท ซึ่งเป็นภาพยนตร์ที่บันทึกการซ้อมแสดงคอนเสิร์ตครั้งสุดท้ายของไมเคิล แจ็คสัน ที่ดิโอ2อารีนา ในกรุงลอนดอน เป็นอัลบั้มที่หกที่จัดจำหน่ายโดยโซนี และโมทาวน์/ยูนิเวอร์แซล ตั้งแต่ไมเคิล แจ็กสัน เสียชีวิตในเดือนมิถุนายน ค.ศ. 2009
อัลบั้มนี้เปิดตัวอันดับ 1 จาก 14 ประเทศ ไม่ว่าจะเป็นสหรัฐอเมริกา ,แคนาดา ,ญี่ปุ่น ,อิตาลี และฝรั่งเศส นอกจากนี้ได้จัดอันดับชาร์ตที่ 11 แห่งฟินแลนด์ อัลบั้มนี้ได้มียอดขายสูงสุดอันดับที่ 12 ในปี 2009 ในสหรัฐอเมริกา และมียอดขายสูงสุดในปี 2009 ในทั่วโลก อัลบั้มดิสอีสอิตได้มียอดขายกว่า 10 ล้านชุดทั่วโลก
รายการเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Wanna Be Startin' Somethin'" (จากอัลบั้ม Thriller ปี 1982) | ไมเคิล แจ็กสัน | 6:02 |
| 2. | "Jam" (จากอัลบั้ม Dangerous ปี 1991) | ไมเคิล แจ็กสัน, René Moore, Bruce Swedien, Teddy Riley | 5:38 |
| 3. | "They Don't Care About Us" (จากอัลบั้ม HIStory: Past, Present and Future, Book I ปี 1995) | ไมเคิล แจ็กสัน | 4:44 |
| 4. | "Human Nature" (จากอัลบั้ม Thriller ปี 1982) | Steve Porcaro, John Bettis | 4:05 |
| 5. | "Smooth Criminal" (จากอัลบั้ม Bad ปี 1987) | ไมเคิล แจ็กสัน | 4:17 |
| 6. | "The Way You Make Me Feel" (จากอัลบั้ม Bad ปี 1987) | ไมเคิล แจ็กสัน | 4:58 |
| 7. | "Shake Your Body (Down to the Ground)" (เวอร์ชัน 7") (The Jacksons) (จากอัลบั้ม Destiny ปี 1978) | ไมเคิล แจ็กสัน, Randy Jackson | 3:53 |
| 8. | "I Just Can't Stop Loving You" (featuring Siedah Garrett) (จากอัลบั้ม Bad ปี 1987) | ไมเคิล แจ็กสัน | 4:12 |
| 9. | "Thriller" (จากอัลบั้ม Thriller ปี 1982) | Rod Temperton | 5:57 |
| 10. | "Beat It" (จากอัลบั้ม Thriller ปี 1982) | ไมเคิล แจ็กสัน | 4:17 |
| 11. | "Black or White" (จากอัลบั้ม Dangerous ปี 1991) | ไมเคิล แจ็กสัน, rap lyrics by Bill Bottrell | 4:16 |
| 12. | "Earth Song" (จากอัลบั้ม HIStory: Past, Present and Future, Book I ปี 1995) | ไมเคิล แจ็กสัน | 6:46 |
| 13. | "Billie Jean" (จากอัลบั้ม Thriller ปี 1982) | ไมเคิล แจ็กสัน | 4:54 |
| 14. | "Man in the Mirror" (จากอัลบั้ม Bad ปี 1987) | Siedah Garrett, Glen Ballard | 5:20 |
| 15. | "This Is It" | ไมเคิล แจ็กสัน, Paul Anka | 3:37 |
| 16. | "This Is It" (เวอร์ชันออร์เชสตร้า) | ไมเคิล แจ็กสัน, Paul Anka | 4:55 |
| ความยาวทั้งหมด: | ความยาวทั้งหมด: | ความยาวทั้งหมด: | 78:04 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "She's Out of My Life" (demo) | Tom Bahler | 3:19 |
| 2. | "Wanna Be Startin' Somethin'" (demo) | ไมเคิล แจ็กสัน | 5:43 |
| 3. | "Beat It" (demo) | ไมเคิล แจ็กสัน | 2:03 |
| 4. | "Planet Earth" (poem) | ไมเคิล แจ็กสัน | 3:14 |
| ความยาวทั้งหมด: | ความยาวทั้งหมด: | ความยาวทั้งหมด: | 14:24 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "This Is It" (เวอร์ชันอัลบั้ม) | ไมเคิล แจ็กสัน, Paul Anka | 3:37 |
| 2. | "This Is It" (เวอร์ชันออร์เชสตร้า) | ไมเคิล แจ็กสัน, Paul Anka | 4:55 |
| 3. | "She's Out Of My Life" (demo) | Tom Bahler | 3:19 |
| 4. | "Wanna Be Startin' Somethin'" (demo) | ไมเคิล แจ็กสัน | 5:43 |
| 5. | "Beat It" (demo) | Michael Jackson | 2:03 |
| 6. | "Planet Earth" (poem) | ไมเคิล แจ็กสัน | 3:14 |
| ความยาวทั้งหมด: | ความยาวทั้งหมด: | ความยาวทั้งหมด: | 21:71 |
ดูเพิ่ม

ไมเคิล แจ็กสัน ดิส อิส อิท
ดิสอีสอิต (คอนเสิร์ต)
ดิสอีสอิต (เพลงไมเคิล แจ็กสัน)
แหล่งข้อมูลอื่น

เว็บไซต์ทางการ
ไม่ประสงค์ลงคะแนน

ไม่ประสงค์ลงคะแนน (อังกฤษ: none of the above, "ไม่เลือกข้างต้นทั้งหมด") เป็นตัวเลือกในระบบเลือกตั้งของบางเขตอำนาจหรือบางองค์กร ซึ่งกำหนดขึ้นเพื่อเปิดให้ผู้เลือกแสดงความไม่เห็นชอบต่อตัวเลือกอื่น ๆ ทั้งหมด โดยอ้างอิงหลักการที่ว่า การให้ความเห็นชอบนั้น ย่อมรวมถึง การงดเว้นไม่ให้ความเห็นชอบด้วย
ในสหรัฐอเมริกา ตัวเลือก "ไม่ประสงค์ลงคะแนน" นี้มีกำเนิดมาจากสภาที่ปรึกษาเทศบาลประจำหน่วยเลือกตั้งอีลาวิสตา รัฐแคลิฟอร์เนีย ซึ่งลงมติเมื่อปี 1976 ให้เพิ่มตัวเลือกนี้ลงในบัตรเลือกตั้งของเทศมณฑลแซนตาบาร์บารา รัฐแคลิฟอร์เนีย ต่อมา วอลเตอร์ วิลสัน (Walter Wilson) และแมทธิว แลนดี สตีน (Matthew Landy Steen) สมาชิกสภาดังกล่าว จึงเสนอร่างกฎหมายแก้ไขเพิ่มเติมบัตรเลือกตั้งให้มีตัวเลือก "ไม่ประสงค์ลงคะแนน" นับแต่นั้นเป็นต้นมา ครั้นปี 1978 รัฐเนวาดาเพิ่มตัวเลือกอย่างเดียวกันลงในบัตรเลือกตั้งท้องที่ตน และปลายปี 1999 ราษฎรรัฐแคลิฟอร์เนียพากันเข้าชื่อเสนอร่างกฎหมายที่ 23 ต่อรัฐบาลกลาง เรียก "รัฐบัญญัติไม่ประสงค์ลงคะแนน" (None of the Above Act) แต่ผู้ออกเสียงประชามติเห็นชอบกับข้อเสนอดังกล่าวเพียงร้อยละ 36 และไม่เห็นชอบร้อยละ 64 ร่างกฎหมายจึงล้มไป ในการนี้ ถ้าร่างกฎหมายได้รับความเห็นชอบ จะส่งผลให้บัตรเลือกตั้งทั่วประเทศได้รับการปรับปรุงใหม่ ยกเว้นในการเลือกตั้งตุลาการ
เมื่อบัตรเลือกตั้งมีตัวเลือก "ไม่ประสงค์คะแนน" ก็เป็นไปได้ว่า จะมีผู้เลือกตัวเลือกนี้มากมายจนเป็นเสียงข้างมาก หรือมีคะแนนเสียงเหนือกว่าตัวเลือกอื่น และทำให้ไม่มีผู้ชนะการเลือกตั้ง ในกรณีเช่นนั้น จะใช้วิธีอื่น ๆ เพื่อนำไปสู่ทางออกต่อไป เช่น อาจปล่อยให้ตำแหน่งว่าง หรือเปลี่ยนไปใช้วิธีแต่งตั้งแทนเลือกตั้ง หรือจัดการเลือกตั้งหรือเปิดให้เสนอชื่อใหม่
ไมโครฟิลาเมนท์

ไมโครทิวบูลในไฟบรอบลาสต์ (fibroblast) เอมบรีโอของหนู ย้อมสีด้วย Fluorescein isothiocyanate-phalloidin
ไมโครฟิลาเมนท์ (อังกฤษ: microfilaments) หรือ แอกทินฟิลาเมนท์ (อังกฤษ: actin filaments) เป็นโปรตีนฟิลาเมนท์ภายในไซโทพลาซึมของเซลล์ยูคารีโอตซึ่งประกอบขึ้นเป็นส่วนหนึ่งของไซโทสเกเลตัน ไมโครฟิลาเมนต์ประกอบด้วยไบโอพอลีเมอร์แอคติน (actin) เป็นหลัก แต่ก็ถูกปรับแต่งผ่านและมีปฏิสัมพันธ์กับโปรตีนอื่น ๆ จำนวนมากภายในเซลล์ ไมโครฟิลาเมนต์มักมีเส้นผ่านศูนย์กลางที่ 7 nm และประกอบด้วยแท่ง (strands) ของแอคตินสองแท่ง หน้าที่ขอไมโครฟิลาเมนต์ เช่น ในการไซโทคิเนซิส, การเคลื่อนที่แบบอะมีบอยด์, การเคลื่อนที่ของเซลล์, การเปลี่ยนแปลงรูปร่างของเซลล์, เอนโดไซโทซิส และ เอกโซไซโทซิส, การหดตัวของเซลล์ และเสถียรภาพเชิงกลของเซลล์ ไมโครฟิลาเมนต์มีความยืดหยุ่นและแข็งแรงมาก สามารถต้านทานต่อแรงบีบอัดหลายพิโคนิวตัน (piconewtons) และต่อการแตกหักของเส้นใยเช่นกัน ในกระบวนการของเซลล์เช่นการเคลื่อนที่ของเซลล์ ปลายด้านหนึ่งของแอคตินฟิลาเมนต์จะยาวออก ในขณะที่อีกปลายหนึ่งจะหดตัวลง ด้วยการทำงานของมอเตอร์ระดับโมเลกุล (molecular moter) ไมโอซิน II (Myosin II) นอกจากนี้ยังมีหน้าที่เป็นส่วนหนึ่งของมอเตอร์ระดับโมเลกุลสำหรับการหดตัว (contractile molecular motors) กลุ่มที่ทำงานด้วยแอคโตไมโอซิน (actomyosin-driven) ที่ซึ่งเส้นใยบาง ๆ นั้นทำหน้าที่เป็นเครื่องมือสำหรับการดึง (pulling action) ในกระบวนการปราศจาก ATP (ATP-dependent) ของไมโอซินในการหดตัวของกล้ามเนื้อ และการเคลื่อนที่ซูโดพอด (pseudopod)
แหล่งข้อมูลอื่น

Microfilaments ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
Microfilament proteins ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
Microfilament ใน พจนานุกรมศัพท์การแพทย์ดอร์แลนด์
| ด ค กโครงสร้างของเซลล์ / ออร์แกเนลล์ |
| --- | --- |
ระบบเอนโดเมมเบรน:  เยื่อหุ้มเซลล์  นิวเคลียส  ร่างแหเอนโดพลาซึม  กอลไจแอปพาราตัส  พาเรนทีโซม  ออโทฟาโกโซม  เวสิเคิล เอกโซโซม  ไลโซโซม  เอนโดโซม  ฟาโกโซม  แวคิวโอล  อะโครโซม  ไซโทพลาสมิกแกรนูล เมลาโนโซม  ไมโครบอดี  ไกลออกซิโซม  เพอรอกซิโซม  ไวเบล–ปาลาเดบอดี 
ไซโทสเกเลตัน:  ไมโครฟิลาเมนต์  อินเทอร์มีเดียทฟิลาเมนท์  ไมโครทูบูล  ไซโทสเกเลตันในโพรแคริโอต  Microtubule organizing center เซนโทรโซม  เซนทริโอล  เบซัลบอดี  สปินเดิลโพลบอดี  ไมโอไฟบริล  อุนดุลิโพเดียม ซิเลีย  แฟลเจลลัม  แอกโซนีม  เรเดียลสโปค  ซูโดโพเดียม  ลาเมลลิโพเดียม  ฟิโลโพเดียม 
สิ่งมีชีวิตร่วมอาศัยภายใน:  ไมโทคอนเดรีย  พลาสติด คลอโรพลาสต์  โครโมพลาสต์  เจอรอนโทพลาสต์  ลิวโคพลาสต์  อะไมโลพลาสต์  เอไลโอพลาสต์  โปรตีโนพลาสต์  แทนโนโซม 
โครงสร้างภายในอื่น ๆ:  นิวคลีโอลัส  อาร์เอ็นเอ ไรโบโซม  สไปลซิโอโซม  Vault  ไซโทพลาซึม ไซโทซอล  อินคลูชัน  โปรทีเอโซม 
โครงสร้างภายนอก:  อาร์คีลลัม  ผนังเซลล์  สารเคลือบเซลล์
ไมเคิล แจ็กสัน ดิส อิส อิท

สำหรับเพลง ดูที่ ดิส อิส อิท (เพลง)
| ไมเคิล แจ็กสัน ดิส อิส อิท |
| --- | --- |
ไมเคิล แจ็คสัน ดิส อิส อิท
กำกับ: Kenny Ortega Michael Jackson (stage actions)
อำนวยการสร้าง: Paul Gongaware Randy Phillips
นักแสดงนำ: ไมเคิล แจ็คสัน Orianthi (guitarist)
กำกับภาพ: Kevin Mazur
ดนตรีประกอบ: ไมเคิล แจ็คสัน
บริษัทผู้สร้าง: AEG Live Sony Music The Michael Jackson Company, LLC 
ผู้จัดจำหน่าย: Columbia Pictures
วันฉาย: อเมริกาเหนือ: October 28, 2009 ออสเตรเลีย: October 28, 2009 อเมริกาใต้: October 30, 2009
ความยาว: 111 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 60,000,000 ดอลลาร์สหรัฐ
ทำเงิน: 259,315,980 ดอลลาร์สหรัฐ
ไมเคิล แจ็คสัน ดิส อิส อิท (อังกฤษ: Michael Jackson's This Is It) เป็นภาพยนตร์บันทึกการซ้อมแสดงคอนเสิร์ตครั้งสุดท้ายของไมเคิล แจ็คสัน ซึ่งเป็นนักร้องเพลงป๊อปชื่อดังระดับโลก เข้าฉายวันที่ 28 ตุลาคม พ.ศ. 2552 พร้อมกันทั่วโลกเพื่อรำลึกถึงไมเคิล แจ็คสัน
รายชื่อเพลงที่ปรากฏในภาพยนตร์

1. "Wanna Be Startin' Somethin'"
2. "Speechless" (acapella snippet)
3. "Bad"
4. "Don't Stop 'Til You Get Enough
5. "Jam"
6. "They Don't Care About Us"
7. "Human Nature °
8.  "Smooth Criminal" *
9.  "The Way You Make Me Feel"
10. "I Want You Back"
11. "The Love You Save"
12. "I'll Be There"
13. "Shake Your Body (Down to the Ground)"
14. "I Just Can't Stop Loving You"
15. "Thriller"
16. "Who Is It" †
17. "Beat It"
18. "Black or White"
19. "Earth Song"
20. "Billie Jean"
21. "Man in the Mirror"
22. "This Is It" (played during the credits)
23. "Heal the World" (played during the credits)
* - Smooth Criminal was both performed in the film and played as backing music during the dancers' auditions; the perfomance piece also included songs "Put The Blame On Mame" and "I Hadn't Anyone Till You".

° - Human Nature was both performed in the film and played in the segments of the performance piece and played during the credits and after the credits there was a very small perfomance of this song by Michael Jackson.

† - Denotes backing/incidental music.
รายนามนักแสดง

ผู้ร้องและเต้นนำ: Michael Jackson
คีย์บอร์ด: Michael Bearden, Morris Pleasure
กีตาร์นำ: Orianthi Panagaris
จังหวะกีตาร์: Thomas Organ
เบส: Alfred Dunbar
Percussion: Roger Bashiri Johnson
กลอง: Jonathan Moffett
แบล็คกราวด์ vocalists: Judith Hill, Dorian Holley, Darryl Phinnesse, Ken Stacey
แบล็คกราวด์แดนเซอร์: Nicholas Bass, Daniel Celebre, Mekia Cox, Christopher Grant, Misha Hamilton, Shannon Holtzapffel, Devin Jamieson, Charles Klapow, Ricardo Reid, Danielle Rueda Watts, Tyne Stecklein, Timor Steffens
นักแสดงรับเชิญประกอบเพลง เอิร์ธไชลด์(Earth Child) : Jasmine Alveran
แหล่งข้อมูลอื่น

Official Sony Film Website
Trailer
Official Sony Film Tickets Website[ลิงก์เสีย]
Official Michael Jackson Website
Official Sony Film Fan Website เก็บถาวร 2009-09-22 ที่ เวย์แบ็กแมชชีน
Michael Jackson's This Is It ที่อินเทอร์เน็ตมูวีเดตาเบส
ไมเคิลแจ็กสันส์วิชัน

ไมเคิล แจ็กสัน วิชัน (อังกฤษ: Michael Jackson's Vision) เป็นกล่องดีวีดีหรูหราที่กำหนดโดยศิลปินอเมริกัน ไมเคิล แจ็กสัน วางจำหน่ายในวันที่ 22 พฤศจิกายน ค.ศ. 2010 โดยค่ายEpic, Legacy Recordings, MJJ Productions และ MJJ Productions ซึ่งรวมถึงสามแผ่นดีวีดี เนื้อเรื่อง 4.5 ชั่วโมงเนื้อหาจากทั้งหมด 42 มิวสิกวิดีโอ ด้วยสีที่บูรณะขึ้นใหม่และเสียงมาสเตอร์ เป็นครั้งแรกที่วิดีโอทั้งหมดของไมเคิลได้รับการวางจำหน่ายในดีวีดี
อันดับและการรับรอง

| อันดับ (2010) | ยอด สูงสุด |
| --- | --- |
Finnish DVD Chart: 3
French DVD Chart: 1
Italian DVD Chart: 1
Spanish DVD Chart: 1
Austrian DVD Chart: 1
Swiss DVD Chart: 1
U.S. Billboard DVD Chart: 2
UK DVD Chart: 2
Australian DVD Chart: 2
Belgium Flanders DVD Chart: 3
Belgium Wallonia DVD Chart: 2
Dutch DVD Chart: 3
อันดับและการรับรอง > การรับรอง

| ประเทศ | การรับรอง |
| --- | --- |
Australia: 2× Platinum
Austria: Gold
France: Diamond
New Zealand: Gold
Poland: Platinum
Spain: Gold
United States: 5× Platinum
ไม้กายสิทธิ์

ไม้กายสิทธิ์สมัยอียิปต์โบราณ จัดแดงที่พิพิธภัณฑ์บรูคลิน
ไม้กายสิทธิ์ (อังกฤษ: Wand) เป็นไม้บาง ๆ มีลักษณะยาวตรง ใช้มือถือ ทำจากไม้ งาช้าง หินหรือโลหะ โดยทั่วไปในความหมายของภาษาสมัยใหม่ ไม้กายสิทธิ์มีความเป็นแบบแผนที่เกี่ยวข้องกับเวทมนตร์ แต่ก็ยังมีความเกี่ยวข้องกับสิ่งอื่น ๆ ด้วยเช่นกัน ซึ่งความเกี่ยวข้องดังกล่าวนำมาจากความหมายเดิมของคำว่า Wand ที่มีความหมายเหมือนกับคำว่า Rod และ Virge ที่มีการพัฒนาคล้ายกัน
ไมเคิล ไรท์

| ไมเคิล ไรท์ |
| --- | --- |

เกิด: 12 เมษายน พ.ศ. 2483 เซาแทมป์ตัน ประเทศอังกฤษ
เสียชีวิต: 7 มกราคม พ.ศ. 2552 (68 ปี) กรุงเทพมหานคร ประเทศไทย
นามปากกา: ไมเคิล ไรท์ ไมเคิล ไรท
อาชีพ: นักประวัติศาสตร์
สัญชาติ: ไทย (เดิมถือสัญชาติอังกฤษ)
ไมเคิล ไรท์ บางครั้งสะกดว่า ไมเคิล ไรท (อังกฤษ: Michael Wright; 12 เมษายน พ.ศ. 2483 — 7 มกราคม พ.ศ. 2552) หรือ เมฆ มณีวาจา เป็นนักเขียน นักคิด นักวิจารณ์ทางด้านประวัติศาสตร์ สังคม และไทยคดีศึกษา
ประวัติ

ไมเคิล ไรท์ มีชื่อไทยว่า เมฆ มณีวาจา เกิดเมื่อวันที่ 12 เมษายน พ.ศ. 2483  ที่เมืองเซาแทมป์ตัน (Southampton) ประเทศอังกฤษ ไรท์ เข้ามาในประเทศไทยเมื่อ พ.ศ. 2504 ทำงานกับธนาคารกรุงเทพ แรกเริ่มในตำแหน่งพนักงานแปลเอกสาร ท้ายที่สุดเป็นตำแหน่งผู้เชี่ยวชาญด้านต่างประเทศ ศูนย์สังคีตศิลป์ ธนาคารกรุงเทพ สาขาผ่านฟ้า (ปัจจุบันคือ หอศิลป์สมเด็จพระนางเจ้าสิริกิติ์ พระบรมราชินีนาถ)
ไรท์เป็นผู้มีความสามารถในการใช้ภาษาไทยดีมาก ทั้งการพูด และการเขียน สารคดีของเขามีสำนวนการเขียนที่สนุกสนาน และมักนำเสนอแนวคิดการตีความต่าง ๆ ที่น่าสนใจ ทั้งทางประวัติศาสตร์ และสังคม โดยเริ่มเขียนบทความลงในนิตยสารศิลปวัฒนธรรม ตั้งแต่ฉบับปฐมฤกษ์ ซึ่งออกเมื่อเดือนพฤศจิกายน พ.ศ. 2522 และเขียนเป็นประจำในวารสารนั้นเกือบทุกฉบับ และยังเขียนในวารสารอื่น และหนังสือพิมพ์อีกหลายฉบับ
ไรท์ถึงแก่กรรมเมื่อวันที่ 7 มกราคม พ.ศ. 2552 ด้วยโรคมะเร็งปอด ที่โรงพยาบาลกรุงเทพ สิริรวมอายุได้ 69 ปี
ผลงาน

มีการการรวบรวมบทความที่เขาเขียนขึ้นเป็นประจำลงนิตยสารต่างๆ ในเครือของมติชน ออกมาเป็นหนังสือหลายเล่ม อาทิ
กรีก-โรมันในอุษาคเนย์
ฝรั่งคลั่งสยาม
ฝรั่งอุษาคเนย์
ตะวันตกวิกฤติ คริสต์ศาสนา
โองการแช่งน้ำ
ฝรั่งหลังตะวันตก
พระพิฆเนศ
แผนที่แผนทาง
ไมเคิล ไรท์ มองโลก
โลกนี้มีอนาคตหรือ?
ฝรั่งคลั่งผี
ฝรั่งหายคลั่งหรือยัง
เกียรติประวัติ

มูลนิธิเสฐียรโกเศศ-นาคะประทีป ยกย่องให้เขาว่าเป็นผู้มีอุปการคุณต่อวงการไทยคดีศึกษา
ไม้คิว

ชิ้นส่วนที่สำคัญของไม้คิว
ไม้คิว (อังกฤษ: Cue Stick) หรือ ไม้คิวสนุกเกอร์ (snooker cue) ไม้คิวพูล (pool cue) เป็นอุปกรณ์หลักในเกม สนุกเกอร์ พูล หรือ แครอมบิลเลียด (carom billiards) ใช้ในการแทงลูกคิว ไม้คิวเป็นแท่งเรียวมีความยาวประมาณ 58 นิ้ว (1.5 เมตร) และมีน้ำหนัก 18-21 ออนซ์ (510-600 กรัม) สำหรับพูล (สั้นกว่านี้สำหรับ แครอมบิลเลียด และยาวกว่านี้สำหรับ สนุกเกอร์ และน้ำหนักเบาสำหรับทั้งสอง) ไม้คิวส่วนใหญ่จะทำจากไม้ แต่บางครั้งปกคลุมหรือสลักด้วยวัสดุอื่นๆ รวมทั้ง แกรไฟต์ คาร์บอนไฟเบอร์ หรือ ไฟเบอร์กลาส ในอดีตคำว่า คิว (Cue) ในภาษาอังกฤษก่อนหน้านี้เริ่มใช้ตั้งแต่ศตวรรษ 16 ถึงศตวรรษที่ 19 นั้นคือ billiard stick (ไม้บิลเลียด)